Kompresorová jednotka TOWER so sušičom MONZUN slúži ako zdroj suchého, čistého, bezolejového stlačeného vzduchu pre pohon pneumatických prístrojov a zariadení. Jednotka pozostáva z bezolejových dvojvalcových kompresorových agregátov umiestnených v pevnom oceľovom ráme. Vráme sú umiestnené aj tlakové nádoby s príslušnými pneumatickými armatúrami. Na bočnej stene rámu je uchytený adsorpčný sušič vzduchu MONZUN.
Svojou výkonnosťou a hospodárnou prevádzkou je jednotka vhodná ako centrálny zdroj tlakového vzduchu pre veľké dentálne laboratóriá, dentálne kliniky, oddelenia nemocníc vyžadujúcich tlakový vzduch požadovanej kvality, ako i v ďalších oblastiach zdravotníckej praxe a všade tam, kde svojim prevedením vyhovuje daným požiadavkám.